TiZir Tyssedal

miniatyr|Utsikt over TTI sett fra Mågeli ovenfor Tyssedal. På andre siden av fjorden ligger Eitrheim industriområde (Foto Joar Øygard).
TiZir Tyssedal (tidligere Eramet Titan & Iron, Tinfos Titan & Iron og K/S Ilmenittsmelteverket) er et smelteverk i Tyssedal, 6 km utenfor Odda sentrum innerst i Sørfjorden. Selskapet (K/S Ilmenittsmelteverket) ble startet på statlig initiativ i 1983 for å bedre kunne utnytte ressursene som lå i illmenitt fra Tellnesgruven i Sokndal. K/S Ilmenittsmelteverket ble etablert etter at det tidligere aluminiumsverket DNN Aluminium i Tyssedal ble lagt ned på tidlig 1980-tallet, og med det var der areal, personell og ikke minst elektrisk kraft tilgjengelig til en alternativ fabrikk. Fabrikken er etablert kun et par hundre meter fra Oksla kraftverk.

Selskapet produserer titanholdig slagg (cirka  tonn per år) og nesten 100 % rent spesialråjernTinfos Titan & Iron øker produksjonen. Industriavisen 11.desember 2008   (cirka  tonn per år). Det titanholdige slagget selges videre til utenlandske produsenter av bl.a. TiO2 pigment, mens støpejernet selges til produsenter av høykvalitets støpegods (kumlokk, vindmøller etc.). Hovedeier var Tinfos AS i perioden 1988 til 2008. I 2008 kjøpte Eramet de to smeltverkene til Tinfos AS; henholdsvis Tinfos Jernverk i Kvinesdal og Tinfos Titan and Iron i Tyssedal.

Selskapets europeiske salgsagent er Nizi International, med hovedkvarter i Luxembourg.

Råvaren (ilmenitt) for TiZir hentes fra selskapets eget gruveaktivtet ved Grande Côte Mineral Sands Operation (GCO) i Senegal i Vest-Afrika. Første skipning av illmenitt fra Senegal fant sted i 2014, og markerte overgangen fra Tellnes-illmenit til illmenit fra selskapets egen gruve.   
miniatyr|Fabrikken til TTI er etablert ned ved Sørfjorden. Tyssedal i området bak fabrikken 

Den 14. mai 2020 ble det gjort kjent at Eramet hadde solgt TiZir Tyssedal til Tronox, et internasjonalt konsern som spesialiserer seg på produksjon av titandioksid og som er en viktig kunde til TiZir Tyssedal. 18. januar 2021 kunngjorde imidlertid Tronox at de trakk seg fra kjøpet etter innvendinger fra de britiske konkurransemyndighetene. 



Referanser

Eksterne lenker


  Nizi International – Europeisk agent

Kategori:Jernindustriselskaper
Kategori:Norske smelteverk
Kategori:Norske industriselskaper
Kategori:Næringsliv i Ullensvang
Kategori:Selskaper etablert i 1983